Jovan Erdeljanović
Jovan Erdeljanović (Pančevo, 11. novembar 1874 - Beograd, 12. februar 1944) je bio srpski etnolog.

Biografija 
Jovan Erdeljanović je rođen u Pančevu 11. novembra (30. oktobra po julijanskom kalendaru) 1874. Završio je studije na Velikoj školi u Beogradu (istorijsko-filološki odsekl). Kao državni pitomac proveo je četiri godine u Beču, Berlinu, Leipzigu i Pragu. 

Doktorat je položio u Pragu kod Lubora Najderlea 1906. Na katedri etnologije Beogradskog univerziteta 1906. izabran je za docenta, 1919 za vanrednog, a 1921 za redovnog profesora.

U etnologiji je bio prisutan više od pola veka. Pored toga što je osnivač naučne etnologije u Srba, on je i prvi profesor koji je studentima Univerziteta u Beogradu držao ciklus predavanja iz fizičke antropologije, koju je definisao kao „nauku o telesnim osobinama ljudskog roda, tj. o morfološkim osobinama i o svim drugim pojavama koje su u neposrednoj vezi s telesnim životom“.

U njegovim uputama za skupljanje građe o narodnom životu, tiskana 1911, 1925. i 1938. godine, tražio da se prikažu i morfološke odlike tela, natalitet i mortalitet, itd.

U radovima, u kojima se bavio etničkom strukturom stanovništva Balkana, insistira se na važnost prirodne sredine i adaptacije čoveka na nju, što se može smatrati i uticajem J. Cvijića, čiji je bio savremenik.

Izabran je za dopisnog člana Srpske kraljevske akademije 18. februara 1922, a za redovnog 10. februara 1933.

Reference

Spoljašnje veze 

 Biografija na sajtu SANU 

Rođeni 1874.
Umrli 1944.
Biografije, Pančevo
Srpski etnolozi
Akademici SANU
Authority control